Den Vest-Sjællandske Avis, 1827-10-13
Nyeste Post=Efterretninger. Jfølge en Skrivelse fra Constantinopel meldes, at de tre Hoffer, Engelland, Frankerige og Rusland, have som en Følge af de nyeste Pacifications Forslag ladet Circulairer udgaae til deres Undersaattere i Levanten for at advare dem om at sikkre deres egen Jnterresse formedelst den uforanderlige afsluttede Convention af 6te Juli. Omendskiøndt det Haab tillige er bleven yttret, at det neppe vil komme til det Yderste, saa maa dog denne Demonstration tilligemed det, at de udenlandske Ministre virkelig selv giøre Anstalter til deres Afreise, ansees for et Beviis, at deres Trudsler ere alvorlig meente. Hr. von Ribeaupierre havde erklæret alle Russiske Undersaatter den 8de, at de maatte belave sig paa enhver Vending, som Anliggenderne kunde tage. En Afdeling af den Franske Escadre er bleven opstillet ved Navarino for at lagttage den Tyrkiske Flaades Bevægelser og at afholde Tilførsel af Munition og Levnetsmidler. Man kan altsaa sige, at de executive Forholdsregler have taget deres Begyndelse. J Bucharest tvivlede man endnu den 6te f. M. om den ægyptiske Flaades Ankomst til Morea, men nu fortælles fra Alexandrien over Engelland, at Flaaden er allerede den 5te August afseilet til Morea, og at et engelsk Skib fra Corfu overbragte tre Dage senere Major Cradock, der, som Rygtet sagde, skulde overbringe Forslag til Paschaen fra den engelske Regiering, General-Consulen, Hr. Salt, begav sig nogle Dage derefter til Paschaen i Cairo. – Gamle Efterretninger fra Slutningen af August melde fra Zanta, at Jbrahim Pascha har ladet Tripolizza proviantere, og at det Corps, som var afsendt for at udføre denne Ordre, stødte paa et græsk Corps i Nærheden af Modon og slog det med betydeligt Tab paa Flugten. Men disse Efterretninger ere tagne af den østerrigske Jagttager, og dette Blad meddeler ogsaa, at saasnart Jbrahim have erfaret Borttagelsen af en ty kisk Corvette og en Goelette ved Fregatten Hellas, valgte han 16 af de bedste Fartøier af den Afdeling af Flaaden, som staaer under Tahir Pascha, og steeg selv ombord paa et af dem for at forfølge den græske Fregat, hvilken han dog ikke indhentede. Derimod brød han siden op med den største Deel af sine Tropper imod Kalameta, og lod Flaaden lægge ind i Bugten ved Koron for at understøtte sit Angreb mod Provindsen Maina. – Jmidlertid skrives fra Engelland at Lord Cochrane er ikke ledig, men Opgaven for ham er ikke een af de lette, da han har at kjæmpe med alle muelige Besværligheder og da Udeblivelsen af Dampskibene forsinke alle hans Hensigter. Han er ankommen til Poros med de erobrede Fartøier, og organisere regulaire Tropper paa Syra under Commando af engelske Officerer, som have udmærket sig ved Athen. Disse Troppers Antal er 150 og de skulle tiene som Søesoldater. Da det Dampskib, som overbragte Cochrane, ligger i ubrugbar Tilstand i Poros, stræbe to Jngenieure, som høre til det, at bygge nye. – J samme Skrivelse, som er dateret Nauplion den 16de August, hedder det, at den østerrigske Admiral Dandolo ved Borttagelsen af de forhen meldte Skibe fra Spetza havde foruden Kanonild ogsaa brugt Raketter af en egen Construction og havde de Græske Søefolk ikke været hurtige med at kaste dem i Havet, ligesaasnart som de faldt paa Skibene, er der Sandsynlighed for, at den hele Flaade var bleven opbrændt. Der blev afskudt 50 Raketter, og slemt havde det været under nærværende Omstændigheder, hvis den østerrigske Commander var kommen i en formelig Fægtning med Grækerne. Det havde været let for Spetzioterne at lænde Jld med deres Brandere i det østerrigske Krigskib, og en Deel af Jndvaanerne forlangte virkelig ogsaa, at et Par Brandere skulde udløbe, men det meere moderate Partie fik dog alligevel Overhaand.